Държавен вестник, бр. 17, 2009 г., стр. 35

Б Р О Й  17
Д Ъ Р Ж А В Е Н   В Е С Т Н И К
С Т Р .  35
Чл. 9. (1) Разрешение за използване на ар-
хивни документи, които са с временен огра-
ничен достъп по чл. 86, т. 1—4 ЗНАФ, се дава
от ръководителя на съответния архив при пре-
ценка на значимостта на целта на изпол-
зването.
(2) Искане за разрешение се заявява в пис-
мена форма, като се посочват основанията и
целта на използването.
Чл. 10. Разрешение за използване на архив-
ни документи с ограничен достъп по чл. 86, т. 6
и 8 ЗНАФ се дава от ръководителя на архива
след предоставяне на удостоверения за наслед-
ници или пълномощно от тях и по писмено
искане от компетентни държавни органи.
Чл. 11. Разрешение или мотивиран отказ
по чл. 9 и 10 за предоставяне на архивни доку-
менти с ограничен достъп се дава в писмена
форма.
Раздел III
Използване на архивни документи в читални
Чл. 12. Използването на архивните докумен-
ти се извършва в читалните на архивите.
Чл. 13. Допускът до читалните и вътрешни-
ят ред за работа в тях се определят с правилни-
ците по чл. 4.
Чл. 14. (1) Искане за използване на архивни
документи се прави чрез подаване на заявление
по образец на съответния архив или в свободна
форма, когато е по кореспондентски път.
(2) Заявлението задължително съдържа три-
те имена, ЕГН, адрес и подпис на ползвателя,
темата с нейните хронологични граници, целта
на използването, исковите данни на докумен-
тите, датата. Когато е подадено по поща, факс
или по електронен път, се посочва и датата на
посещението.
(3) За всяка тема и цел на използването се
подава отделно заявление за всяка календарна
година.
Чл. 15. (1) При издаване на документ за до-
пуск до читалнята на архива или при подаване
на заявлението за използване потребителите
представят документ за самоличност.
(2) Потребителите, използващи документи
за служебни цели, при поискване от архива пред-
ставят писмо от изпращащата ги организация.
Чл. 16. Потребителите имат право:
1. да бъдат информирани за реда и организа-
цията на работата в читалнята и за предоставя-
ните услуги;
2. да получават експертни консултации по
състава и съдържанието на архивните фондове,
научно-справочния апарат и използването на
техниката;
3. да използват научно-справочния апарат,
създаден в архива;
4. да получават информация за причините за
отказ или отсрочка за предоставяне на доку-
менти, изготвянето на копия, а също и за сроко-
вете на ограниченията;
5. да обжалват писмено отказ или ограни-
чения за предоставяне на документи и копия
в съответствие с установения администрати-
вен ред;
6. да използват лична справочна литература
след разрешение от служителя в читалнята на
архива;
7. да използват наличната техника и оборуд-
ване в читалните;
8. да използват с разрешение на ръководите-
ля на архива собствени технически средства;
9. да се съпровождат от преводач и придру-
жител при необходимост.
Чл. 17. Потребителите са длъжни:
1. да представят при поискване документ за
самоличност или читателска карта;
2. да познават и спазват правилата за работа
в читалнята;
3. да попълват точно въведените отчетни
форми;
4. да спазват техническите инструкции за
работа с предоставената им техника;
5. да пазят от повреда архивните документи
и техните копия;
6. да не правят бележки и корекции върху
документите и научно-справочния апарат;
7. да не променят вътрешния ред на доку-
ментите в архивните единици, когато не са
подшити;
8. да уведомят служителя в читалнята на
архива при установяване промяна на реда,
лошо физическо състояние, липси, повреди
или други нередности по предоставените им
документи;
9. да не изнасят предоставените им архивни
документи и научно-справочен апарат извън чи-
талните;
10. да не предоставят архивните документи
за ползване на други потребители без разреше-
нието на служителя в читалнята на архива;
11. да пазят тишина, да не използват мобил-
ни телефони и да не пречат на работата на ос-
таналите потребители;
12. да оставят на определените за това места
вещите, които не са им необходими за изследо-
вателската работа.
Чл. 18. (1) Оригинални документи не се пре-
доставят за използване, ако целта на използва-
нето може да бъде постигната чрез преглежда-
не на техните копия или публикациите им в
печатни издания.
(2) Оригинали на уникални, особено ценни
документи и на документи в риск не се предос-
тавят.